b'\n_START_ARTICLE_\nMessier 5\n_START_SECTION_\nOdkritje in vidljivost\n_START_PARAGRAPH_\nMessier 5 je v izjemno dobrih razmerah vidna s prostim o\xc4\x8desom kot \xc5\xa1ibka zvezda v kli\xc5\xbeini zvezde 5 Ka\xc4\x8de. Z daljnogledom ali manj\xc5\xa1im teleskopom je prepoznavna kot nezvezdni objekt, v ve\xc4\x8djih teleskopih pa prepoznamo nekaj posameznih zvezd._NEWLINE_Odkril jo je nem\xc5\xa1ki astronom Gottfried Kirch, medtem ko je opazoval komet. Charles Messier jo je prav tako zaznal leta 1764, vendar je predvideval, da gre za meglico brez zvezd. William Herschel je bil prvi, ki jo je razdrobil na posamezne zvezde.\n_START_SECTION_\nZna\xc4\x8dilnosti\n_START_PARAGRAPH_\nZ 165 ly v premeru je ena najve\xc4\x8djih znanih kroglastih kopic. Oddaljena je 24 500 ly in vsebuje okoli 100 000 zvezd, po nekaterih ocenah kar 500 000.\n_START_SECTION_\nOmembe vredne zvezde\n_START_PARAGRAPH_\n105 zvezd v M5 je spremenljivk, najsvetlej\xc5\xa1a ima navidezni sij 10,6 ob maksimumu in 12,1 ob minimumu._NEWLINE_V njej so opazili tudi pritlikavo novo.'